khistorydata/jeongjo-sjw-relations huggingface dataset:
정조 15년
行都承旨趙宗鉉坐行左承旨李儒敬坐右承旨李晩秀坐左副承旨徐美修坐直右副承旨未差同副承旨孟至大坐直注書李海隣仕直一員未差假注書趙台榮仕事變假注書洪秀晩仕
정조 15년
藥房提調吳載純右承旨李晩秀啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 15년
孟至大以都摠府言啓曰今日內三廳武兼禁軍及軍兵等中日習射請出標信傳曰知道
정조 15년
李晩秀啓曰明日常參經筵取稟傳曰只朝講
정조 15년
孟至大啓曰大司憲未差執義許晊持平宋煥箕在外掌令李思祚傳旨未下掌令任長源呈辭持平鄭弼祚未署經監察茶時之意敢啓傳曰知道
정조 15년
李晩秀啓曰明日抄啓文臣課講時何承旨進去乎敢稟傳曰右承旨進去
정조 15년
傳于趙宗鉉曰都承旨同副承旨入侍
정조 15년
以大司諫李喆模司諫尹行履獻納李彦祐正言張至顯崔重圭掌令李思祚牌不進罷職傳旨傳于孟至大曰只推
정조 15년
傳于李晩秀曰右承旨入侍
정조 15년
以吏曹參議李勉兢牌不進罷職傳旨傳于趙宗鉉曰只推
정조 15년
有政吏批判書洪良浩進參判閔鍾顯進參議李勉兢牌不進右承旨李晩秀進以蔡弘履爲大司憲李祉永爲副校理洪文泳爲知義禁李命植爲宗廟提調沈能翼爲奉常正韓世裕爲工曹佐郞沈鳳錫爲社稷令李鍵李命心爲假仁儀延東憲爲康翎縣監兼掌令李祉永減下學正單金致正學諭三單金鳳擧李宗直崔致祐前縣監尹光宇今加嘉善加資事兵曹覆啓判下同義禁洪文泳
정조 15년
兵批判書金文淳病參判閔台爀病參議李蘷入直進參知朴聖泰病左副承旨徐美修進副司直申應顯洪明浩李東郁李洪載大現別將李興俊仍任事承傳
정조 15년
孟至大啓曰明日次對兩司當爲進參而除在外未署經外未肅拜呈告人員竝待開門牌招何如傳曰允
정조 15년
孟至大啓曰新除授大司憲蔡弘履一體牌招何如傳曰允
정조 15년
敎慶尙監司鄭大容書王若曰觀察司牧監之政節度統連帥之權行部義昉分巡刺州銜聯通判惟玆四務之俱劇故前代各設其官乃差一人而竝兼肆本朝尤重是撰眷彼南嶠疆域之大最是東邦藩臬之雄跨鳥嶺而按鷄林幅員幾數千里環鯨海而接馬島左右餘七十州賦産則粳稻麻枲漆簵之饒旣原膴而野沃關阨則域池亭堠砦堡之險亦州設而郡羅惟其地大物殷固剸理之未易況今弊滋俗潰尤整釐之綦難苟非面察其能豈或心苦惟在惟卿充然誠實之薀偉如謹厚之姿萊閥之故範端追文華卽其餘事花磚之雅武繼踵典型尙有老成不但識藥之淸通直祕閣而揚譽亦其才猷之茂密尹名都而著治南城去思碑在口而不泐北關賑活春有脚而皆淫又玆道衣繡之曾倛竚今日褰帷之效債玆授卿以慶尙道觀察使兼兵馬水軍節度使巡察使大口都護府使卿其捍我方面殫乃寸心山川形勝習俗利病之已知殆同車就孰路錢穀甲兵簿書期會之維衆可以器別盤根施惠卽善後之圖將看澤民之遮馬懲貪爲急先之務須如嘉牧之執蛟其餘稟裁厥有典憲於戱耿五夜而倚斗卿豈無北望之懷喜一路之福星予則抒南顧之憂行且召矣往其欽哉故玆敎示想宜知悉
정조 15년
辛亥三月十四日辰時上御誠正閣都承旨同副承旨入侍時行都承旨趙宗鉉同副承旨孟至大假注書趙台榮記事官洪樂游徐有聞以次進伏訖上曰今日傳香何承旨爲之乎宗鉉曰禮房承旨李晩秀爲之矣命書傳敎曰禮房承旨馳詣宗廟景慕宮奉審摘奸以來上曰左副承旨入侍出榻敎賤臣承命出傳左副承旨徐美修承命進伏命書傳敎曰在外承旨許遞前望單子入之又命書傳敎曰政官牌招開政命退承史以次退出
정조 15년
行都承旨洪文泳坐行左承旨李儒敬坐右承旨尹行任未肅拜左副承旨李晩秀坐直右副承旨徐美修坐同副承旨孟至大坐直注書李海隣仕一員未差假注書趙台榮仕直事變假注書洪秀晩仕
정조 15년
李晩秀啓曰明日月食齋戒相値視事頉稟之意敢啓傳曰知道
정조 15년
傳于李晩秀曰在外及未肅拜臺諫許遞前望單子入之待下批牌招先參講後謝恩
정조 15년
傳于孟至大曰大臣備局堂上引見
정조 15년
傳于孟至大曰政官牌招開政
정조 15년
以吏曹參議李勉兢牌不進罷職傳旨傳于李晩秀曰只推
정조 15년
有政吏批判書洪良浩進參判閔鍾顯式暇參議李勉兢牌不進左副承旨李晩秀進以洪文泳尹行任爲承旨沈煥之爲大司諫李永穆爲執義閔昌爀爲掌令李萬永爲正言閔台爀爲同義禁尹冣遠爲典籍柳謐爲司僕主簿李敬一爲黃海監司
정조 15년
兵批判書金文淳參判閔台爀病參議李蘷入直進參知朴聖泰病同副承旨孟至大進副司直李漢一
정조 15년
傳于李晩秀曰宣傳官趙岐改差令該曹口傳差出
정조 15년
兵曹口傳政事以柳命源爲宣傳官
정조 15년
傳于李晩秀曰坐直承旨入侍
정조 15년
以全羅監司鄭民始狀啓順天府民家燒燼恤典令該曹會減事傳于孟至大曰方春失所極爲可矜原恤典外別加題給畢奠接後形止狀聞如或泛忽當該守令者當嚴處以此回諭
정조 15년
以江原監司尹師國狀啓麟蹄縣民家失火恤典令該曹會減事傳于孟至大曰方春失所極爲可矜原恤典外別加題給畢奠接後形止狀聞如或泛忽當該守令當嚴處以此回諭
정조 15년
李儒敬以漢城府言啓曰東部未婚未葬成冊依定日報來而未婚兩人一則士夫一則故宗臣庶孫皆是處女而擇日亦爲懸錄於成冊中可知其十分無疑勸婚爲十一人未葬爲二十一人而使該部官累次覈實遍行躬審無一毫虛實相蒙之弊故別單書入之意敢啓傳曰知道西平君庶孫女定婚庶孫尙未定婚申飭該部使之今月內定婚亦令該廳各別顧助可也
정조 15년
孟至大以賑恤廳言啓曰漢城府未婚未葬別單草記批旨內知道西平君庶孫女定婚庶孫尙未定婚申飭該部使之今月內定婚亦令該廳各別顧助可也事命下矣取考別單則東部字內故西平君橈庶孫女年二十二定婚於中部泥洞居閑良洪秉貞子婚需比常例倍數錢十兩木四疋依傳敎各別顧助而庶孫待定婚自該部更報後婚需一例上下之意敢啓傳曰知道
정조 15년
孟至大以義禁府言啓曰時囚罪人金星甲朴吉源等以草記照律事命下矣金星甲朴吉源等本府議啓內陵享祭品飭敎何如而朴吉源之不善監封金星甲之不謹致精俱極可駭以此照律罪取考律文則大典通編祭禮條有曰祭物未精潔者典祀官依一坐全缺律論大明律祭享條有曰若大祀牲牢黍稷之屬一坐全缺者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣金星甲朴吉源等各杖一百收贖告身盡行追奪放送何如傳曰允如有功議各減一等
정조 15년
禁府照目前承旨柳文養矣傳旨內凡大小傳旨承旨書下堂后然後注書謄書入啓自是不易之院規今此注書之書違牌傳旨必是承旨之書送之致推考罪杖六十收贖奪告身一等私罪奉敎依允爲旀功議各減一等爲良如敎
정조 15년
禁府照目昌陵典祀官鄭冣成矣本府議照內身爲典祀官莫重祭物不能精備事極痛駭以此照律罪杖一百收贖告身盡行追奪私罪奉敎依允爲旀功減一等爲良如敎
정조 15년
禁府照目長鬐縣監趙齊峻原情云云傳旨內辭緣泛稱遲晩刑推得情何如判府啓附過放送爲良如敎
정조 15년
行都承旨洪文泳坐行左承旨李儒敬坐右承旨尹行任坐直左副承旨李晩秀坐右副承旨徐美修坐直同副承旨未差注書李海隣仕直一員未差假注書趙台榮仕事變假注書洪秀晩仕
정조 15년
徐美修啓曰大司憲趙宗鉉呈辭執義李永穆持平宋煥箕在外掌令任長源傳旨未下掌令閔昌爀未肅拜持平鄭弼祚未署經監察茶時之意敢啓傳曰知道
정조 15년
李晩秀啓曰明日動駕相値視事頉稟之意敢啓傳曰知道
정조 15년
洪文泳啓曰新除授右承旨尹行任卽爲牌招察任何如傳曰允
정조 15년
洪文泳啓曰明日大駕詣毓祥宮入齋室後王大妃殿惠慶宮問安何承旨進去乎敢稟傳曰同副承旨進去
정조 15년
傳于洪文泳曰明日出宮門路以協陽門爲之
정조 15년
傳于李晩秀曰左副承旨入侍
정조 15년
傳于尹行任曰宣傳官呂文永五衛將金樂咸前府使李敬大等今番植木之役不願受價云朝令之下豈敢若是乎卿其卽爲優數給價事下諭于水原府使
정조 15년
以京畿監司徐鼎修狀啓長湍府民家失火事傳于李儒敬曰方春失所極爲矜悶原恤典外別加賙給畢奠接後形止狀聞事回諭
정조 15년
傳于李儒敬曰左承旨右副承旨入侍
정조 15년
觀象監提調前望單子入之徐浩修閔鍾顯落點
정조 15년
傳于徐美修曰坐直承旨入侍
정조 15년
徐美修啓曰救食處所依下敎遣史官摘奸則進排官及床卓器械竝爲無頉而正殿月臺上下全不修掃見甚駭然云事體所在萬萬未安兵曹入直堂上朴聖泰推考入直郞廳韓啓玉所當重勘而本院請推之外無他可施之罰何以爲之敢稟傳曰當該堂上遞差郞廳汰去參知前望單子入之待下批牌招入直佐郞未差之代令該曹以曾經久任郞廳口傳差出可也
정조 15년
兵曹參知前望單子入之孟至大落點
정조 15년
吏曹口傳政事以李東埴爲兵曹佐郞
정조 15년
徐美修以兵曹言啓曰今三月十七日武臣堂上祿試射日次而動駕相値無故日退行之意敢啓傳曰知道
정조 15년
洪文泳以宗簿寺提調意啓曰高陽大慈洞恭嬪墓奉祀鄭氏主之云尙今奉祀與否鄭氏名字及守護等節詳細訪問草記事口傳下敎矣問于持平鄭弼祚則以爲恭嬪墓初無奉祀之事而敬惠公主墓在於高陽大慈洞左崗上有一禮葬大塚古碑剝落無以考證只古老相傳崔嬪山所而又不知嬪號及年代云故自本寺發關畿營招致崔家墓直金莫金詳細究問則莫金所告內渠以累代居於山下守護崔家山所而只聞崔嬪墓不知嬪號及年代今其崔氏後孫在於南部鑄字洞往問則可以詳知云故依其言問于鑄字洞居幼學崔光億則以爲恭嬪崔氏墓在於高陽大慈洞其右邊有敬惠公主墓其下有嬪同生娚郡守崔世賢姪正郞崔邦貴兩世墓守護則崔家後孫與其先墓同爲守護而只有墓直一戶祭祀則崔家之孫四節祭其先亦嘗同爲設行矣自戊子年爲始只行歲一祀於其先墓奉祀孫則崔墓後裔皆親盡而正郞邦貴長子崙之後孫在遠未知所居地及名字今其歲一來祀者卽邦貴後孫在都下及畿邑者云矣敢啓傳曰知道更問可考文蹟如有可以懲信者卽令來告後草記可也
정조 15년
徐美修以義禁府言啓曰副司正沈象奎推考事傳旨啓下而時任閣臣勿爲拿囚載在大典通編矣沈象奎時帶閣職云留置待命所待開坐捧供之意敢啓傳曰付過放送
정조 15년
徐美修以義禁府言啓曰金星甲朴吉源等各杖一百收贖告身盡行追奪照律草記批旨內如有功議各減一等事命下矣金星甲十五代祖稛開國功臣朴吉源十三代祖訔佐命功臣云竝功減一等各杖九十收贖奪告身四等之意敢啓傳曰知道付過放送
정조 15년
江原監司尹師國啓目今三月十三日承政院成貼有旨內卿以徐就根柳東五刑配高進明嚴健中保授事馳啓矣保授人特放徐就根柳東五不足責嚴刑放送其餘諸人亦爲放送事有旨同月十五日臣在營祗受爲白有臥乎所謹依有旨辭意徐就根柳東五嚴刑放送高進明嚴健中及其餘諸人一倂放送緣由馳啓爲白臥乎事是良旀詮次善啓向敎是事
정조 15년
辛亥三月十六日午時上御重熙堂右副承旨入侍時右副承旨徐美修假注書趙台榮記事官洪樂游徐有聞以次進伏訖上命書傳敎曰明日毓祥宮展拜後次行先朝影幀奉安閣展拜以次分付又命書傳敎曰園所植未所用橡實以今番觀之江原道卜定者不合用云如是而責納之際民弊則不少此後勿爲卜定事令廟堂知悉仍以此意分付本府知委園官處命退承史以次退出
정조 15년
行都承旨洪文泳坐行左承旨李儒敬坐右承旨尹行任坐左副承旨李晩秀坐直右副承旨李義弼坐直同副承旨徐美修坐注書李海隣仕直一員未差假注書趙台榮仕事變假注書洪秀晩仕
정조 15년
大駕詣毓祥宮入齋室後內閣政院玉堂藥房口傳問安答曰知道王大妃殿惠慶宮遣承旨問安答曰知道展拜罷後內閣政院玉堂藥房口傳問安答曰知道詣延祜宮入齋室後內閣政院玉堂藥房口傳問安答曰知道詣宣禧宮入齋室後內閣政院玉堂藥房口傳問安答曰知道大駕還宮後內閣政院玉堂藥房口傳問安答曰知道
정조 15년
李晩秀啓曰明日常參經筵取稟傳曰停
정조 15년
尹行任啓曰來二十一日朝參日次矣敢稟傳曰停
정조 15년
李晩秀啓曰來二十一日輪對日次矣敢稟傳曰後日次待令
정조 15년
洪文泳啓曰明日動駕時承旨不可不備員未差之代政官牌招開政差出待下批牌招察任何如傳曰前望單子入之待下批牌招隨駕
정조 15년
承旨前望單子入之李義弼落點
정조 15년
尹行任啓曰司僕內乘來言捲簾取稟傳曰捲三面
정조 15년
李晩秀啓曰三皇忌辰日望拜禮前期一日以稟事曾有先朝受敎矣今十九日毅宗皇帝忌辰日親行望拜禮何以爲之敢稟傳曰謹當躬行而須於享事旣命攝行今番以奉審望拜禮爲之可也
정조 15년
李晩秀啓曰再明日奉室望拜禮爲之事命下矣例有齋宿處所以何處爲之乎敢稟傳曰以摛文院爲之
정조 15년
弘文提學前望單子入之洪良浩落點
정조 15년
吏曹口傳政事以李敏輔爲司䆃提調
정조 15년
李晩秀啓曰同義禁閔台爀旣入闕中不爲肅謝直爲出去事甚未安推考警責何如傳曰允
정조 15년
傳于李義弼曰明日出宮門路以協陽門爲之
정조 15년
李晩秀以弘文館言啓曰新除授副校理李祉永卽爲牌招察任何如傳曰允
정조 15년
黃海監司李敬一疏曰伏以臣人旣疎闇履屐無當門亦單寒墻壁靡依而生逢盛世濫被洪造前後踐歷罔非踰分華貫顯秩不過爲一身榮耀而止歷試內外瘡疣百出了無絲毫之裨補祗增私心之恧蹙此固淵鑑之所俯燭而同朝之所共知也臣亦揣分量力自知甚明則何嘗有更進一步之望而今玆海藩除命又何爲而及於臣身也臣誠惝怳感激莫省攸措夫旬宣之責孰非重任而至於海西一方則尤有別焉民俗蠢頑而素稱彈壓之難海防疎虞而久弛濡袽之備種種爲弊難以毛擧苟非威望足以鎭服風力足以澄淸者莫宜居之而今忽以如臣綿薄之材鈍滯之識擧而畀之不少難愼畢境臣身狼狽雖不足恤其於辱聖簡而僨國事何哉臣苟有一半分堪承之望則固當隨事殫竭以仰答聖恩之萬一豈敢費辭徒歸飾讓而自量已熟冒膺無路玆敢披瀝肝血仰瀆崇嚴伏乞亟命有司鐫改臣職名回授可堪之人以重藩寄以安私分不勝幸甚臣無任屛營祈懇之至答曰省疏具悉卿其勿辭往欽哉
정조 15년
辛亥三月十七日卯時上詣毓祥宮展拜入侍時行都承旨洪文泳行左承旨李儒敬右承旨尹行任左副承旨李晩秀右副承旨李義弼同副承旨徐美修記事官李海隣假注書趙台榮記事官洪樂游徐有聞一提學吳載純檢校直提學鄭東浚直閣徐榮輔檢校待敎沈象奎以次隨駕上具翼善冠衮龍袍乘輿出協陽門降輿乘輦出敦化門詣鍾閣前路駐駕命宣傳官敎曰該營屛門次知旗牌官召入召入訖敎曰城內動駕擊錚之弊近益太甚故雖有申禁之成命見今通衢屛門把守於廣通橋此雖出於禁其擊錚之意屛門自有信地則渠焉敢任意屛人於通橋使不得觀光乎且禁斷擊錚云者屛門把守一如前日俾無呼訴始乃爲令行禁止之效也今乃如是屛人則烏在禁飭之效乎上曰兵曹判書入侍賤臣承命出與兵曹判書金文淳偕入進前敎曰屛門自有信地則今此如是遠屛事甚駭然其恣意屛人委折卿其棍問以奏可也文淳承命出回奏曰渠輩以爲慮或有擊錚之弊屛門稍遠把守任自擅爲之罪萬死無惜云矣上曰回鑾時則屛門竝依前把守只禁擊錚之弊事卿其各別申飭可也駕詣毓祥宮大門外降輦乘輿入齋室少頃就板位行拜禮入廟內奉審仍詣影幀奉安閣就板位行四拜禮仍詣閣內命左議政蔡濟恭入侍上以御手奉安先朝甲子丁丑年圖寫御容奉審又奉安癸巳年御容玉涕汍瀾良久奉審仍以御手親自還安訖出東狹門還御齋室命書傳敎曰詣延祜宮展拜次詣宣禧宮展拜次詣藏譜閣懿昭廟展拜以次分付上乘輿出東狹門詣延祜宮降輿入就板位行拜禮詣廟內神位前三上香執酌獻酌降復位行拜禮訖出西狹門乘輿詣宣禧宮降輿入齋室少頃入就板位行拜禮詣廟內神位前三上香執酌獻酌降復位行拜禮還御齋室敎載純等曰今日日氣甚好當與卿等登高賞花閣臣承史及別雲劍俱爲隨駕可也載純等曰如此良辰如得陪駕登高其爲榮幸當如何乎上以小輿詣洗心臺敎別雲劍李敏輔等曰年老之人登高之際得無所憊乎敏輔等曰榮幸之極不知其勞矣上曰眼界曠闊花事爛熳眞壯觀矣敏輔等曰日暖風和韶光極好昵侍寶座恩寵曠絶感惶之極不知所達矣上曰臺名洗心誠非偶然令人眺望塵襟爽然矣仍命宣醞又命宣飯訖敏輔等曰幸生聖世覩此盛會欣幸之極不可勝達矣上曰適賦一律欲使卿等賡和矣仍命晩秀進前呼寫曰暇日芳春節心臺洗俗喧兩山眞一戶千樹亦同園艶艶天光覩登登地勢尊座間多皓髮來歲又今樽上曰予於詞律不欲留意今於猝乍之間偶然口占而篇不能圓卿等皆是宿硏之人也必須善撰可也下句座間多皓髮云者卽指工判李敏輔年七十五禮判鄭昌順及判敦寧李灃年皆六十五歲而言也卿等果已領會耶敏輔曰螻蟻之賤得此特異之恩惶感萬萬不知所達矣上曰隨駕諸臣無論文蔭武資級之高下竝爲賡進而必於茗熟之前卽爲製之而仍爲隨製進前手自書之於御製詩軸之末可也敏輔曰煙花照爛昇平有像今日此擧畫以記之垂之萬代之下實爲光鮮之道矣敏輔等以次賡進命自讀奏訖上曰倉卒之間皆能善作矣仍敎晩秀曰自內閣各書一通於詩箋紙俾卽分給賡進諸臣好矣仍乘小輿還詣齋室少頃乘輿詣彰義宮降輿入就板位行四拜禮詣養性軒先朝御容前三上香執酌獻酌降復位行四拜禮仍自西狹門詣懿昭廟入就板位行拜禮詣神位前三上香執酌獻酌降復位行拜禮還詣齋室命書傳敎曰諸司預備乘輿出宮大門降輿乘輦上曰司䆃提調口傳差出出榻敎駕由光化門前路鍾閣前路詣敦化門外命行任出標信解嚴入敦化門協陽門還內諸臣退出
정조 15년
辛亥三月十七日申時上御重熙堂軍士房承旨入侍時右承旨尹行任記事官李海隣記事官洪樂游徐有聞以次進伏訖上命書榻敎曰弘文提學前望單子入之又命書傳敎曰弘文提學待開門牌招命讀公事書判付訖命退承史以次退出
정조 15년
行都承旨洪文泳齋宿左承旨尹行任齋宿右承旨李晩秀齋宿左副承旨李義弼齋宿右副承旨李敏采齋直同副承旨徐美修齋直注書李海隣齋直一員未差假注書趙台榮齋宿事變假注書洪秀晩仕
정조 15년
大駕詣摛文院入堂內後內閣政院玉堂藥房口傳問安答曰知道內閣政院玉堂藥房經宿問安答曰知道
정조 15년
李晩秀啓曰明日皇壇望拜禮齋戒相値視事頉稟之意敢啓傳曰知道
정조 15년
洪文泳啓曰左承旨李儒敬今日不爲仕進卽爲牌招以爲淸齋之地何如傳曰許遞前望單子入之待下批牌招察任
정조 15년
李義弼啓曰明日望拜禮時侍臣當爲備員傳旨未下在外未署經外竝卽牌招以爲淸齋之地何如傳曰允
정조 15년
以副校理李祉永牌不進罷職傳旨傳于李晩秀曰只推
정조 15년
以掌令閔昌爀牌不進罷職傳旨傳于李義弼曰只推
정조 15년
李晩秀啓曰弘文提學洪良浩牌不進推考傳旨今方捧入而如是違牌事甚未安更卽牌招何如傳曰允
정조 15년
李晩秀啓曰弘文提學洪良浩再牌不進推考傳旨今方捧入而連事違召不卽承膺事體所在誠極未安所當更請牌招而係是一日三牌何以爲之敢稟傳曰更爲牌招
정조 15년
以工曹判書李敏輔初度呈辭傳于徐美修曰許遞其代政官牌招開政差出
정조 15년
李義弼啓曰明日望拜禮時兩司長官當爲進參大司憲趙宗鉉卽爲牌招以爲淸齋之地何如傳曰大司諫許遞今日政以在京無故人差出待下批牌招
정조 15년
以吏曹參議李勉兢牌不進罷職傳旨傳于洪文泳曰只推
정조 15년
洪文泳以吏曹言啓曰卽接兵曹移文則新除授佐郞李東埴曾經本曹正郞有違格例卽速改差云矣李東埴旣經本曹正郞則佐郞之任勢難仍置依例改差何如傳曰使之察任
정조 15년
有政吏批判書洪良浩進參判閔鍾顯進參議李勉兢牌不進行都承旨洪文泳進以鄭景淳爲工曹判書李義行爲同義禁尙衣主簿李德懋掌苑別提洪復浩相換再政以洪聖淵爲大司諫
정조 15년
兵批判書金文淳進參判閔台爀病參議李蘷病參知孟至大入直進同副承旨徐美修進以柳戇蔡弘履爲副摠管黃顯基爲羽林將李喜大金樂禧爲武兼副護軍李思祚許晊副司直蔡弘履李喆模朴聖泰副司果張至顯崔重圭
정조 15년
李晩秀啓曰明日望拜禮時九卿當爲進參未肅拜左參贊宋載經新除授工曹判書鄭景淳竝卽牌招以爲淸齋之地何如傳曰允
정조 15년
李晩秀啓曰弘文提學旣已承牌奎章閣提學吳載純卽爲牌招同參考試何如傳曰允
정조 15년
藝文提學前望單子入之徐浩修落點
정조 15년
尹行任以訓鍊都監言啓曰今三月十九日奉室望拜禮時因兵曹奉承下敎知委廣智營軍四十名除出北營入直將官率領拱北門外排立而待標信擧行之意敢啓傳曰知道
정조 15년
辛亥三月十八日辰時上詣摛文院齋宿入侍時行都承旨洪文泳左承旨尹行任右承旨李晩秀左副承旨李義弼右副承旨李敏采同副承旨徐美修記事官李海隣假注書趙台榮記事官洪樂游徐有聞一提學吳載純檢校直提學徐浩修檢校直閣鄭東浚直閣徐龍輔檢校待敎沈象奎以次侍立上具翼善冠衮龍袍乘輿出協陽由肅章門詣摛文院降輿陞座上曰弘文提學牌去來知來賤臣承命出回奏曰弘文提學纔已承牌入來矣命書傳敎曰左副承旨與弘文提學持此御題偕往泮宮試取以來義弼承命退出上曰藝文提學前望單子入之待下批牌招察任出榻敎別雲劍訓鍊大將趙心泰進奏曰臣以水原府燔瓦事有仰達者矣聞今築室之家所蓋瓦字若欲自京貿去則以陸以水工費浩汗或從境內取用則以柴木之艱難尙未得設燔賣買見阻有意莫遂云其在廣聚之道誠非細故臣於待罪時以隣近龍仁地柴路之稍廣與其地方官相議設施燔出若干瓦子之後瓦釜自如矣顧今貿木之道道臣申飭該縣自該縣從便指揮協力共濟則較諸水原府之獨自經紀於他邑客地大有助焉至於燔瓦物力築室之家各量其容入劃給本錢於匠手以爲燔出之地則貿取之便易價直之廉約俱涉方便以此出擧條申飭道臣及兩邑守令俾趁潦水前燔出恐合事宜敢此仰達矣上曰依爲之出擧條別雲劍壯勇營前兵房李漢豐曰臣於今番監試之行伏承園所奉審之命局內植木諸處及火巢垓子詳細看審而竊有區區愚見敢此仰達矣本園白虎卽鄕校舊基主峰而後脈入首處岡脊分明今春鑿垓從其岡脊上延至數里深幾半丈目今所見誠爲未安臣於年前待罪驪州牧使時伏見英寧兩陵寢火巢垓子甚淺雖或年久塡塞之致而每年火巢例有修治則其初不深穿可以推知今此本園垓子恐不必如是深鑿至於白虎後脈最是緊要則雖小小穿破猶爲可惜其已穿處則以土塡之改定火巢於岡脊之下毋至傷損其脈極爲穩當而事係莫重下詢大臣處之何如上曰鄕校舊基卽留意之地而火巢界限不能審愼致此不當鑿處過加深鑿豈待問于大臣以此筵奏出擧條啓下令政院謄送二本卽爲下送地方官及園官處又以一本送于大臣大臣往復地方官期於從便爲之可也出擧條日暮時至上曰軍士房承旨留在衛內侍衛諸臣竝權退可也上曰提學以下持試券入侍事分付海隣承命出與弘文提學洪良浩一提學吳載純藝文提學徐浩修對讀官校理韓光植修撰李晴直閣徐榮輔等偕入進伏上曰檢校直閣鄭東浚李晩秀尹行任兵曹參知孟至大正郞李冕膺佐郞宋俊載試官加差出榻敎上曰加差試官入侍海隣承命出與檢校直閣鄭東浚李晩秀尹行任兵曹參知孟至大正郞李冕膺佐郞宋俊載偕入進伏命良浩等以次進考考試訖以三下李光顯等以次出榜命書傳敎曰三日製居首進士李光顯直赴會試草次上生員崔之聖韓啓重紙筆墨考例施賞命退諸臣以次退出
정조 15년
行都承旨洪文泳坐左承旨尹行任坐右承旨李晩秀坐左副承旨李義弼坐右副承旨李敏采坐直同副承旨徐美修坐直注書李海隣仕直一員未差假注書趙台榮仕事變假注書洪秀晩仕
정조 15년
大駕詣皇壇入齋室後內閣政院玉堂藥房口傳問安答曰知道望拜禮罷後入齋室後內閣政院玉堂藥房口傳問安答曰知道還內後內閣政院玉堂藥房口傳問安答曰知道藥房提調吳載純副提調洪文泳啓曰移蹕經宿勞動旣多伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 15년
尹行任啓曰禁衛營將官來言今日本營軍兵日次私習云矣敢啓傳曰知道
정조 15년
傳于尹行任曰同副承旨馳詣宣武祠奉審摘奸以來
정조 15년
徐美修啓曰卽見前北兵使行營離發狀啓則紙面太狹全不成樣所當還下送而該兵使旣已遞職故原狀啓雖不得不捧入而事體所在誠極未安前北兵使李潤慶推考何如傳曰允
정조 15년
傳于李義弼曰陰竹縣定配罪人金德九放逐本鄕
정조 15년
傳于徐美修曰同副承旨入侍
정조 15년
以全羅監司鄭民始狀啓長興等邑渰囕燒死及家舍燒燼恤典題給事傳于李敏采曰長興府海採諸漢之一船所騎者渰死人命若是夥然極爲矜慘生前還上身布一竝蕩滌嚴飭地方官招致妻孥各別慰恤另施恤典事回諭
정조 15년
以慶尙監司李祖源狀啓靈山縣監鄭在寬身死事傳于洪文泳曰分糶課農不可一刻曠官令該曹口傳差出仍令不多日內下送
정조 15년
吏曹口傳政事以趙榮慶爲靈山縣監
정조 15년
傳于洪文泳曰三學士家中奉祀人久無職名人令該曹收用事分付
정조 15년
尹行任以訓鍊都監言啓曰謹依傳敎石尙書傍孫漢英勸武軍官傳令受其現身別設料窠仍給石米俾作式月受食之資而至於前頭收用一款寔出於義起崇報之特恩其所對揚固當靡極不用而弟念漢英等旣非出身且是勸武則本局軍任遽難擬議而惟有別軍官一廳自是各色通用之窠待其有闕姑先差出且於自平壤上來之後使之肄習弓馬以爲決科後次次奬拔之地何如傳曰允古之別軍官多有名武三局將臣亦在於題名之中云而今也不然然則漢英爲別軍官漢俊爲哨官兄弟之功名可謂倒置別軍官何必待闕卽爲加差待御營哨官啓下相換可也
정조 15년
尹行任以御營廳言啓曰依傳敎石尙書傍孫漢俊本廳勸武軍官傳令後仍爲付料而至若收用之方聖念寔出於起義崇報之曠典宜有別般拔擢之擧而漢俊旣非出身則自軍門南行哨官一路外無他相當之窠各別勸窠武藝待決科別爲奬用何如傳曰允中原兩班何論我國別薦格式乎哨官卽爲單付待窠陞實可也
정조 15년
傳于李晩秀曰以再造之皇恩有石尙書後孫收祿之擧而故相柳成龍及忠武公李舜臣直孫中儒武間可合收用者令吏兵曹訪問將相家各一人指名草記事分付
정조 15년
同義禁閔台爀疏曰伏以臣於金吾兼銜固當承膺之不暇而第緣私義之難安除命多日不敢出肅跡涉逋慢罪著問備滿心兢惶無所容措際玆新除授同義禁臣李義行與臣有內外從應避之嫌揆以法例在下當遞玆陳短章仰瀆崇嚴伏乞聖明亟命有司照例遞改以存公格不勝幸甚臣無任屛營祈懇之至答曰省疏具悉疏辭下該曹稟處
정조 15년
辛亥三月十九日卯時上詣奉室望拜禮入侍時行都承旨洪文泳左承旨尹行任右承旨李晩秀左副承旨李義弼右副承旨李敏采同副承旨徐美修記事官李海隣假注書趙台榮記事官洪樂游徐有聞一提學吳載純檢校直提學徐浩修檢校直閣鄭東浚直閣徐榮輔檢校待敎沈象奎以次侍立上具翼善冠衮龍袍乘輿出摛文院由朝宗門詣齋室改具黑圓領袍入冽泉門詣奉室外就板位行四拜禮仍詣壇上奉審還御齋室晩秀曰莫重行禮時有此臚唱之錯誤萬萬駭然當該引儀所當重勘而本院請推之外無他可施之罰何以爲之乎上曰推考可也出擧條上曰參班儒武使之以次進前奏姓名綾原大君俌五代孫幼學李大鉉等一百二人按察使王楫六代孫嘉義王道平等三十人以次進奏姓名訖上敎石漢英漢俊等曰以石爲姓人入參於今日此班誠爲稀貴矣爾等果爲石尙書後孫乎漢英等曰臣等卽石尙書弟石奎之後孫矣上敎榮輔曰石尙書事蹟必有著在文字者廣考內閣所在明史等冊子後與漢英等來待於政院可也上曰當由集成門還內承史侍衛竝於集成門外退去可也上改具衮龍袍乘輿入集成門還內諸臣退出
정조 15년
辛亥三月十九日午時上御重熙堂右副承旨入侍時右副承旨李敏采記事官李海隣記事官洪樂游徐有聞以次進伏訖上曰皇朝人石奎後孫竝招入可也石漢英等以次入庭上命招入王道恒田相龍上敎漢英等曰爾等於石奎爲幾代孫乎漢英等曰爲六代祖矣上曰當初出來我國果是誰也其所出來亦因何事耶漢英等曰卽臣之高祖繼祖也崇禎甲申年見明統垂訖與僧徽淨同爲出來滿浦地而自黃海道轉向安峽因爲作故矣上曰我朝於皇朝人子孫前後眷念何如而爾祖之出來今爲六代則爾等之今始來現何也漢英等曰臣祖曾以後流離丐乞至於臣身而尙無奠居之處年前來寓京中始見田相龍始知有望拜禮時參班之例今日得以參班矣上曰神宗皇帝再造之恩與天無極而其時力贊者卽石尙書之功也以石爲姓者猶可爲愛況石尙書之後孫乎朝家收用之道豈後於李提督子孫而來寓東土已爲屢代而今始見之可謂欠事矣敎相龍等曰石尙書之事蹟爾等能詳知乎相龍等曰昨年石漢英兄弟來見臣等出示冊子故始知其爲石奎子孫而若其事蹟及族派未能詳知矣上曰冊子果是何冊而方在何處乎漢英等曰冊子卽臣之高祖寓居安峽時土班李世煐所作而爲備睿覽今已持來矣上曰承旨筵退後取見石哥冊子考其事蹟詳細稟達可也命退諸臣以次退出
정조 15년
辛亥三月十九日午時上御重熙堂同副承旨入侍時同副承旨徐美修假注書趙台榮記事官洪樂游徐有聞以次進伏訖上曰右副承旨直閣入侍賤臣承命出傳右副承旨李敏采直閣徐榮輔承命進伏上曰石漢英所持冊子果已祥見乎榮輔曰觀其冊子似或無疑矣上曰石漢英漢俊等召入賤臣承命出召入上敎漢英等曰平壤武烈祠有石尙書畵像爾等曾已往省乎漢英等曰曾未往見矣命書傳敎曰東土日月之得至于今卽神皇再造之恩昊天無極於戲不忘時則又若尙書石公力贊東援之謨其後李提督昆弟及楊張兩帥之大捷邢軍門楊經理之廓淸咸賴尙書左右彌綸終始指揮而當時朝論多携貳則尙書慷慨輒發矢言曰苟不濟也繼繼以死其詳在遺傳其款懇之誠意百載之下令人激感不禁於邑尙書竟遭躗說死於獄妻子戍邊噫嘻尙書有恩我國未酬其死乃由於我國我國所以崇報之者豈或後於上所云諸名將而提督之後流在我國年前別講義起之禮立廟造祠版饗之以牲牢尙書則其從孫亦有與僧徽貞浮于海遁跡東郡者文獻固陋尙不得及聞向於郊行始覺有尙書弟奎之孫之玄孫廣搜故實旁探族派俾與望拜之班矣今於皇壇齋舍召而見之取閱東來事蹟足爲徵信之證左是日見是書表異之擧豈忍踰是日然尙書直派之有無無以知之則廟與版之另造提督家已例雖難遽議而曾聞武烈祠諸像多見失唯尙書之像綃面宛然丹靑如生云其遺孫貿貿迄不得往省甚是欠事因此兼欲有商量者安峽流寓人石漢英漢俊等令兵曹給馬今日下送平壤地武烈祠使之一瞻如有小本仍許購第妥藏以時祭之如無之倣用支子別立廟之義似無不可且思之朱子之論有宗派越去他國則支派居者望而祭之之文而家禮之以其班祔通典之向墓爲壇云云皆可爲依據之資況以尙書之英爽不昧者存寧肯歆顧於陸沈之中土乎神理人情本無彼此而禮緣人情情到處禮亦至漢英之祀尙書於禮決知其無悖以此令漢英知之漢英等豈可以白徒下送爲先令訓御兩營勸武付料訓御將各有名祖似此紀忠之典必不歇後來頭收用之方各具意見以聞仍命美修傳宣傳敎內辭意於漢英等訖敎漢英等曰此後收用之方豈或泛忽更當下敎爾等竝須知悉可也命宣傳官敎漢旅黃世周等二十四人曰爾等每欲別般記念而迄今未果矣旣參今日之班當令兵曹捧擧案使之試射於後次中日以此知悉可也命退諸臣以次退出
정조 15년
行都承旨洪文泳坐左承旨未差右承旨李晩秀坐直左副承旨李義弼坐直右副承旨李敏采坐同副承旨徐美修坐注書李海隣仕直一員未差假注書趙台榮仕事變假注書洪秀晩仕
정조 15년
李義弼以都摠府言啓曰今日入直內三廳武兼禁軍及軍兵等中日習射請出標信傳曰後日次爲之
정조 15년
李義弼啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 15년
李義弼啓曰大司憲趙宗鉉掌令閔昌爀牌招啓辭未下執義李永穆持平宋煥箕在外掌令任長源傳旨未下持平鄭弼祚未署經監察茶時之意敢啓傳曰知道
정조 15년
李義弼啓曰御營將官來言今日本廳軍兵日次私習云矣敢啓傳曰知道
정조 15년
洪文泳啓曰左承旨尹行仁今日不爲仕進卽爲牌招何如傳曰許遞前望單子入之
정조 15년
洪文泳啓曰今三月二十二日祿都目政事爲之之意敢啓傳曰知道
정조 15년
李晩秀以禮曹言啓曰卽接宗廟署所報則宗廟典祀廳東南角屋上東邊一間許今朝忽然頹落云例有慰安告由之擧而取考謄錄則先朝壬辰祭井典祀廳有頉時慰安告由勿爲設行只擇日修改事已有定式矣依此例自臣曹直爲擇日修改事分付何如傳曰允
정조 15년
李晩秀以承文院都提調意啓曰月食已過禮部回咨依例撰出正書安寶後定禁軍騎撥下送灣府使之傳給鳳城轉致北京何如傳曰允
정조 15년
李義弼以兵曹言啓曰卽伏見前北兵使李潤慶今春巡操後軍兵試射放中不中及軍器執頉啓本則考點軍額反閱器械等事各別詳審則軍兵無闕額而器械或不無些少執頉者卽速修改之意更加申飭云矣試射得中軍器精利俱係詰戎之政則各邑鎭常時不能鍊習亦不着意修改以致不中之居多執頉之不貲其在重戎務備陰雨之道不可無飭試藝居末軍器執頉邑鎭當該守令邊將推考警責何如傳曰允
정조 15년
李義弼以訓鍊都監言啓曰本局草記批旨內允古之別軍官多有名武三局將臣亦在於題名之中云而今也不然然則漢英爲別軍官漢俊爲哨官兄弟之功名可謂倒置別軍官何必待闕卽爲加差待御營哨官啓下仍爲相換可也事命下矣石漢英本局別軍官加設差出待其弟漢俊御營廳哨官啓下仍爲相煥之意敢啓傳曰知道
정조 15년
李義弼以御營廳言啓曰本廳草記批旨內允中原兩班何論我國別薦格式乎哨官卽爲單付待窠陞實可也事命下矣勸武軍官石漢俊加設哨官單付之意敢啓傳曰知道
정조 15년
李義弼以一所巡廳言啓曰去夜初更四點量犯夜人幼學李邦翼執捉依例移送秋曹之意敢啓傳曰知道
정조 15년
辛亥三月二十日申時上御重熙堂右承旨入侍時右承旨李晩秀記事官李海隣記事官洪樂游徐有聞以次進伏訖上命讀公事書判付訖命退承史以次退出
정조 15년
行都承旨洪文泳坐左承旨未差右承旨李晩秀坐左副承旨李義弼坐右副承旨李敏采坐直同副承旨徐美修坐直注書李海隣仕直一員未差假注書趙台榮仕事變假注書洪秀晩仕
정조 15년
李晩秀啓曰來二十五日朝參日次而國忌齋戒相値頉稟之意敢啓傳曰知道
정조 15년
傳于李晩秀曰京畿監司留待
정조 15년
傳于李晩秀曰京畿監司入侍
정조 15년
傳于李義弼曰滯囚可悶時囚皆令今日捧供
정조 15년
李義弼啓曰卽者義禁府都事來言時囚皆令今日捧供事命下而判義禁具允鈺病不進知義禁成德朝在外同義禁一員未差只有同義禁李義行一人不得備員開坐云判義禁具允鈺卽爲牌招開坐之地何如傳曰許遞政官牌招開政差出
정조 15년
李義弼啓曰時囚皆令今日捧供事命下矣今日政新除授判義禁待下批牌招何如傳曰允
정조 15년
有政吏批判書洪良浩式暇參判閔鍾顯進參議李勉兢牌不進右承旨李晩秀進啓曰判書洪良浩式暇參議李勉兢牌不進小臣獨政未安何以爲之敢稟傳曰仍爲之以鄭昌順爲判義禁朴祐源爲知春秋同春秋朴祐源單付
정조 15년
兵批判書金文淳病參判閔台爀入直進參議李夔參知孟至大病同副承旨徐美修進副護軍李儒敬副司直李敏輔柳文養竝單付
정조 15년
徐美修啓曰判義禁鄭昌順牌不進推考傳旨今方捧入而捧供命下之後如是違牌事甚未安更卽牌招何如傳曰允
정조 15년
以水原府使金思穆狀啓園所植木補土營建等役事物力以本府大同米許劃令廟堂稟處事傳于李晩秀曰依狀請施行事令廟堂卽爲行會
정조 15년
李晩秀以弘文館言啓曰副校理李祉永旣有只推之命卽爲牌招何如傳曰允
정조 15년
李義弼以戶曹言啓曰臣鼎鎭與正郞鄭華淳依定式進詣鄕校洞於義宮奉安閣彰義宮奉審則於義宮奉安閣廳板一立破傷東挾門方椽一介蓋板二立西簷風遮草芚一浮以上腐傷彰義宮養性軒西南退地衣竝破傷西邊滿箭遮陽二浮蓋覆草席油芚腐傷蘆簾二浮北邊蘆簾三浮以上腐傷咸一齋西邊臺石一間動退東挾板門一隻破傷永慕堂會簷雨漏一庫日閑齋雨漏四庫三吾軒雨漏二庫六德齋雨漏四庫七相樓木層橋腐傷八祥檻雨漏二庫西會簷椽木三介道理一介以上腐傷南行閣南邊分閤一隻破傷玖思齋雨漏三庫南邊簷下椽木四介腐傷分閤三隻破傷分付各該司使之卽速修改而亦令本曹郞廳監董擧行之意敢啓傳曰知道於義宮奉安閣該宮若能這這修補豈如是執頉乎此後嚴飭本曹則只依例奉審草記事定式可也
정조 15년
李敏采以戶曹言啓曰臣鼎鎭與正郞臣鄭華淳工曹參議臣姜游佐郞臣韓世裕依定式進詣於義本宮奉審則朝陽樓雨漏五庫東邊分閤一隻破傷樂善齋雨漏三庫北墻二間頹圮中門蓋板椽木腐傷四面墻垣蓋瓦庫庫脫落啓慶軒雨漏二庫風遮草芚二浮腐傷前面籠簾破傷分付各該司使之卽速修改而亦令本曹郞廳監董擧行之意敢啓傳曰知道
정조 15년
李義弼以兵曹言啓曰武臣堂上祿試射以無故日退行事草記蒙允矣今三月二十二日設行而試官望備擬以入之意敢啓傳曰知道
정조 15년
李義弼以兵曹言啓曰羽林衛將李長喆素患痰癖之症近益添劇時月之內萬無起動供職之望呈狀乞遞實病旣如此則宿衛領軍之任不可久曠改差何如傳曰允
정조 15년
李義弼以御營廳言啓曰依訓鍊都監草記批旨本廳加設哨官石漢俊訓鍊都監別軍官石漢英相換之意敢啓傳曰知道
정조 15년
李義弼以刑曹言啓曰因一所巡廳啓辭去夜初更四點犯夜幼學李邦翼執捉移送事命下矣犯夜幼學李邦翼依更數決笞三十度放送之意敢啓傳曰知道
정조 15년
敎通政大夫守黃海道觀察使兼兵馬水軍節度使巡察使海州牧使李敬一書王若曰眷玆數十州雄藩方予簡之克愼畀爾二千石重任喜僉擧之允諧載渙恩綸庸侈華銜惟卿姿性愷悌規度端詳通籍先朝蔚然榮塗淸望襲美名祖綽乎大家遺風使之長儒席則士趨克端出而膺邊寄則殊俗亦憚剛明爲政旣前後歷試也多貞白持身而內外何適不可念彼海西一域實維我東重藩通浿上冠蓋之途供億難繼作畿右門戶之地事務孔殷嗟去歲道多流民政豈忽於安集況今日鄕無善俗治尤急於輯寧顧此時當屬誰乎惟予心庸嘉乃矣玆授卿以黃海道觀察使兼兵馬水軍節度使巡察使海州牧使卿其祗服寵命勉展嘉猷蘇孺文之下車何難列守之彈壓范孟博之攬轡可期一路之澄淸名門之規範相承固知恬簡之有素方面之責任甚重須思黜陟之克明他餘稟裁悉有典憲於戱行且召也往惟欽哉瞻雲日於蓬萊宮中卿應切於戀國宣風化於芙蓉堂上予固嘉其得人故玆敎示想宜知悉通訓大夫弘文館副修撰知製敎兼經筵檢討官春秋館記事官臣金熙采製進
정조 15년
辛亥三月二十一日辰時上御重熙堂京畿監司入侍時右承旨李晩秀記事官李海隣記事官洪樂游徐有聞京畿監司徐鼎修以次進伏訖上曰沿路麥農何如云耶鼎修曰來頭豐歉姑未可質言而聞老農之言參以所見則頗有豐登之漸矣上曰今番雨澤無不足之歎耶鼎修曰向日之雨可謂喜雨而但不無若干不足之歎云矣上命晩秀書公事判付訖命退諸臣以次退出
정조 15년
行都承旨洪永泳[洪文泳]坐左承旨未差右承旨李晩秀坐左副承旨李義弼坐直右副承旨李敏采坐直同副承旨徐美修坐注書李海隣仕直一員未差假注書趙台榮仕事變假注書洪秀晩仕
정조 15년
李晩秀啓曰自明日至二十六日國忌齋戒正日相値視事頉稟之意敢啓傳曰知道
정조 15년
李義弼啓曰禁衛營將官來言今日本營軍兵日次私習云矣敢啓傳曰知道
정조 15년
李義弼啓曰御營廳將官來言今日本廳軍兵日次私習云矣敢啓傳曰知道
정조 15년
李義弼啓曰摠戎使徐有大以北漢各倉錢穀軍器點閱事今方本營出去矣兼帶右邊捕盜大將命召及大將牌傳令牌來請還納何以爲之敢稟傳曰仍佩往來他邊大將兼察
정조 15년
李義弼啓曰右邊捕盜大將他邊大將兼察事命下矣左邊捕盜大將趙圭鎭卽爲牌招聽傳敎何如傳曰允
정조 15년
李晩秀啓曰卽者檢閱洪樂游以其親病陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 15년
有政吏批判書洪良浩進參判閔鍾顯病參議未差右副承旨李敏采進以沈公著爲社稷令朱重晩爲智陵參奉李祖範爲禁府都事中學訓導蔡一祥單付
정조 15년
兵批判書金文淳進參判閔台爀入直參議李蘷參知孟至大病左副承旨李義弼進以李再煥爲知事李東泰爲副摠管宋載瑞爲羽林將同知金興澤僉知孫昌軫黃處中劉大鉉副護軍金鎭恒高殷泰副司果李榮祚單付
정조 15년
李義弼啓曰判義禁鄭昌順牌不進推考傳旨今方捧入而時囚皆令今日捧供事命下矣如是違牌事甚未安更卽牌招以爲開坐之地何如傳曰允
정조 15년
李義弼啓曰判義禁鄭昌順再牌不進推考傳旨今方捧入而時囚今日捧供事命下之後連事違召不卽擧行事體所在誠極未安所當更請牌招而係是一日三牌何以爲之敢稟傳曰必有實病而然許遞與同義禁未差之代前望單子入之待開門牌招察任可也
정조 15년
黃海監司李敬一疏曰臣猥叨藩任行將辭陛矣臣之父母及本生父母墳山在於京畿加平廣州等地今當遠離之日益切雨露之感若於赴任之前得遂省掃之願則恩榮所被幽明含感敢將私懇仰瀆宸嚴伏乞聖慈特賜矜許俾伸至情千萬幸甚臣無任屛營祈懇之至答曰省疏具悉卿其依所請往省
정조 15년
檢閱洪樂游疏曰代以臣母一自重病之後眞元大脫蘇完尙遠將攝失宜外感輒至臣每聞此報方寸煎灼瀆擾是懼不敢言私卽接家信症形越添委頓床席促臣歸視臣聞來按住不得忙陳短章徑出禁扃伏乞聖慈俯垂鑑諒亟遞臣所帶之職以便救護仍治臣擅離之罪以肅朝綱不勝幸甚臣無任屛營祈懇之至答曰省疏具悉爾其勿辭救護母病
정조 15년
辛亥三月二十二日申時上御重熙堂右副承旨入侍時右副承旨李敏采記事官李海隣記事官洪樂游徐有聞以次進伏訖上命書傳敎曰明日以後連値齋日判義禁鄭昌順更爲牌招開坐時囚皆令今日捧供命退承史以次退出
정조 15년
行都承旨洪文泳坐行左承旨閔台爀坐右承旨李晩秀坐直左副承旨李義弼坐直右副承旨李敏采坐同副承旨徐美修病注書李海隣仕直一員未差假注書趙台榮仕事變假注書洪秀晩仕
정조 15년
李義弼啓曰大司憲趙宗鉉呈辭執義李永穆持平宋煥箕在外掌令任長源傳旨未下閔昌爀未肅拜持平鄭弼祚未署經監察茶時之意敢啓傳曰知道
정조 15년
洪文泳啓曰同副承旨徐美修今日不爲仕進卽爲牌招何如傳曰待開門牌招可也
정조 15년
傳于李義弼曰左副承旨入侍
정조 15년
承旨前望單子入之閔台爀落點
정조 15년
傳于洪文泳曰新除授承旨牌招察任
정조 15년
以京畿監司徐鼎修啓本各陵園墓諸般執頉開錄事傳于李晩秀曰令戶判知悉卽爲次次修補依筵敎擧行
정조 15년
傳于李晩秀曰兵曹判書爲先越俸一等
정조 15년
以京畿監司徐鼎修狀啓陽城縣民家失火事傳于李敏采曰殘邑民戶之當春失所若是夥然言念渠輩靡室之狀極爲矜閔卿其別遣褊裨與奉命宣傳官眼同別爲開倉賑貸待秋除耗而元恤典外每戶會付米一石別給會減大中戶則新舊還上蕩減小戶殘獨戶新舊還上及身布諸凡出於民者一竝蠲免仍又嚴飭該倅各別接濟斫給材木斯速畢構奠接後使卽報來遣營裨摘奸後狀聞則亦當更遣備郞或宣傳官考察此意知悉事回諭
정조 15년
李義弼啓曰判義禁具允鈺知義禁洪檍牌不進推考傳旨今方捧入而特敎牌招之下如是違牌不卽承膺事甚未安竝更卽牌招何如傳曰允
정조 15년
洪文泳以吏曹言啓曰以再造之皇恩有石尙書後收錄之擧而故相柳成龍及忠武公李舜臣直孫中儒武間可合收用者令吏兵曹訪問於將相家各一人指名草記事命下矣故相臣柳成龍直孫中可合收用者依下敎問于左議政蔡濟恭則故相臣奉祀孫幼學柳宗春有文行爲嶺南望士可合收用云矣敢啓傳曰知道今政見窠與三學士子孫調用可也
정조 15년
李敏采以戶曹言啓曰臣鼎鎭與正郞鄭華淳進詣慶熙宮差備內及內各司依節目眼同看審後有頉處別單書入而修改則擇日擧行何如傳曰允
정조 15년
李義弼以兵曹言啓曰傳曰以再造之皇恩有石尙書後孫收錄之擧而故相柳成龍及忠武公李舜臣直孫中儒武間可合收用者令吏兵曹訪問於將相家各一人指名草記事命下矣依傳敎忠武公李舜臣直孫中可合收用者問于諸將臣處則御營大將李漢豐以爲非但嫌不敢言亦無一人可合者云守禦使鄭昌順禁衛大將金持默摠戎使徐有大皆以爲未能詳知不能的對云訓鍊大將趙心泰以爲額外禁軍閑良李惟秀可合收用云矣敢啓傳曰嫌亦有可用處古人內擧猶不失親況以念舊記忠之義成命已過多日且況德水之李最稱閥閱忠武之後不啻不億則寧有無一人可合之理乎觀於其父子兄弟之爲大將亞將而可合者決知其優如豈可曰無一人乎更問可合之人於御將處今日政調用何必武爲儒亦勸武爲可以此意申飭可也
정조 15년
李敏采以兵曹言啓曰本曹草記批旨內嫌亦有可用處古人內擧猶不失親況以念舊記忠之意成命已過多日且況德水之李最稱閥閱忠武之後不啻不億則寧有無一人可合之理乎觀於其父子兄弟之爲大將亞將而可合者決知其優如豈可曰無一人乎更問可合之人於御將處今日政調用何必武爲儒亦勸武爲可以此意申飭可也事命下矣依傳敎更問于御營大將李漢豐處則忠武公李舜臣八代孫閑良李凝彬年三十居在牙山父幼學觀秀祖故府使漢範曾祖故參奉萬祥而前營將沖彬之弟膂力才具別無表異而身手頗長健可合收用云矣敢啓傳曰豈只有此一人乎李凝彬使之上來待令其外可合之人亦令薦擧一體待令後草記可也
정조 15년
有政吏批判書洪良浩進參判閔鍾顯進參議未差左副承旨李義弼進以柳宗春爲禁府都事尹應鉉爲永禧殿參奉禁府都事洪大協童蒙敎官鄭文綏相換以柳誼爲兵曹參判林道浩爲司諫宋煥箕爲掌令尹羽烈爲獻納宋俊載爲持平柳爲禁府都事金復仁爲兵曹佐郞禮曹佐郞李顯秀兵曹佐郞金復仁相換
정조 15년
兵批判書金文淳入直進參判柳誼病參議李夔病參知孟至大病右承旨李晩秀進副司果李祖範
정조 15년
李義弼以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 15년
李敏采以漢城府言啓曰南部未婚未葬成冊依定日報來而未婚爲二十四人勸婚爲三十三人可謂最多於諸部而未定婚之類非但十分明的使部官躬行屢査兼受其擇日則或以三四月或以五月俱不出三朔之內朝家莫大之惠澤勤懇之德意民莫不感祝欽聳必欲於定日內過婚來告云實是導和之一大會而未葬之類亦令部官遍行躬査則無一毫未審者至於一百三人之多故別單書入之意敢啓傳曰知道依前下批旨擧行可也
정조 15년
吏曹啓目粘連觀此同義禁閔台爀上疏則以爲臣與新除授同義禁臣李義行有內外從應避之嫌揆以法例在下當遞亟命有司照例遞改亦爲白有臥乎所相避之法在下當遞同義禁閔台爀似當許遞是白乎矣宰臣所兼遞仍當否臣曹不敢擅便上裁何如判付啓依回啓施行爲良如敎
정조 15년
禁府啓目昌寧前縣監徐有豐原情云云傳旨及道啓內辭意發問目嚴覈其所納供游辭漫漶終不直陳論其罪狀殊爲痛該刑推得情何如判付啓移貿穀事十三面民訴雖曰盈庭嶺穀裒益之擧出於爲小民息肩之意則設令方便之策眞箇在於數錢之加捧事當枚報巡營得題許決然後始可闊狹而渠乃不此之爲名登於道啓渠雖以不法發明犯法非不法而何況年前申勤之關西飭令曰以不聞知者欺瞞與昏劣間難逭其罪大抵客舍修補時用處數爻一番査實然後可以勘罪此一款嚴飭新伯親執詳査狀聞後稟處爲旀民結事聞已裝發則以代納較結數兩數多寡不難知之牛贖事零星極矣亦屬通患此二條不足爲更査之端是旀此囚段査啓來到間姑爲保放爲良如敎
정조 15년
又啓目咸昌縣監羅烈原情云云傳旨內辭緣泛稱遲晩觀其所供旣無建院之事云爾則不可遽然論勘令該道道臣詳査狀聞後稟處何如判付啓聖人圖像之妥藏尊閣豈有可否之論而曰可曰否便作甲乙之辨是豈使聞於他人囚供所謂鄕戰云云亦似然矣然藏于祠院雖曰事在六十年前云而自六十年前事未知爲可祠院二字決知爲欠敬若此則堯舜禹湯文武周公亦當次第建院立祠於地名髣髴處乎此非更査之事卿等所請不允卽令該道別定儒生奉安于尼城圖像所藏處事仍令禮曹分付爲旀該儒生之曲直非上煩朝家者付之道伯俾勿如前起鬧此後勿論此事他事更以本邑似此爭端登聞道伯守令難逭重勘以此嚴飭爲旀此囚段不惟宥過有念舊之意觀於爰辭別無更問之端兺除良亦必非避罪瞞告之人分揀放送爲良如敎
정조 15년
辛亥三月二十三日辰時上御重熙堂左副承旨入侍時左副承旨李義弼記事官李海隣記注官金鳳顯記事官徐有聞以次進伏訖上以京畿監司徐鼎修狀啓陽城縣民家失火事命書傳敎載日日記訖上曰宣傳官吳應常入侍可也應常進前上敎義弼曰此傳敎謄出一本出給宣傳官可也仍敎應常曰陽城小邑也邑力凋弊民戶貧殘而今此四十餘戶之一時失火萬萬矜惻爾其持此傳敎馳往本邑以傳敎內辭意各別慰諭仍飭該倅使之急急改構斯速奠居俾無稼穡愆期之弊亦免流離失所之患可也敎義弼曰二馬牌分付尙瑞院給送宣傳官可也上曰滯囚可悶雖是齋日卽爲捧供以聞事分付金吾可也命退諸臣以次退出
정조 15년
辛亥三月二十三日申時上御重熙堂右承旨左副承旨入侍時右承旨李晩秀左副承旨李義弼記事官李海隣記注官金鳳顯記事官徐有聞以次進伏訖上命書傳敎曰相柳將李之家訪後孫之擧在於石漢英等收用之際則銓曹擧行不當泛忽而今於點下之後聞承宣之言柳宗春者卽七十老人云除積仕幾歲出六幾朔詞訟幾朔六品講守令講等許多層節則將諭八十而爲朝官年八十加資矣其爲無實不如不擬欲待老職例資則一經之後無關於在直與否今政新除授都事柳宗春改差更訪强仕之人調用忠武不億之類御將之曰以無可合者極其不然俄有飭敎旣令此政收用則竝與判堂而不爲入來參政近來銓官在濟顔私之事爭先赴政惟恐或後似此久遠收錄無係關於自己之擧怠忽若此當該兵曹堂上從重推考今日內勿論兩銓用承傳然後入下直稟事嚴飭上曰檢閱洪樂游牌招出榻敎命退承史以次退出
정조 15년
行都承旨洪文泳坐行左承旨閔台爀坐直右承旨李晩秀坐直左副承旨李義弼坐右副承旨李敏采坐同副承旨徐美修坐注書李海隣仕直一員未差假注書趙台榮仕事變假注書洪秀晩仕
정조 15년
李義弼啓曰大司憲趙宗鉉呈辭執義李永穆掌令宋煥箕在外掌令閔昌爀未肅拜持平鄭弼祚未署經持平宋俊載差祭監察茶時之意敢啓傳曰知道
정조 15년
李晩秀啓曰卽者檢閱李重蓮謂有館規陳疏徑出原疏纔已退却矣所當直捧禁推傳旨而此與無端徑出有異推考警責仍卽牌招入直何如傳曰允
정조 15년
傳于李晩秀曰禮房承旨入侍
정조 15년
以黃海監司李時秀啓本罪人許栮遂安到配事傳于李義弼曰不過申飭如渠輩雖勘律眞所謂勝之不武許栮梁德履等放送因此思之每欲下敎而未果者內閣設置之建請卽故大提學梁誠之言也其後孫宜令名參內閣梁德履似是後孫待其上來令內閣招問以啓
정조 15년
傳于閔台爀曰左承旨左副承旨入侍
정조 15년
兵曹口傳政事副司直李秉模李時秀李祖源李勉兢尹㬦李東顯趙鎭宅朴鎤朴天行副司果尹行履李運彬任長源權儐李顯道鄭東觀李彦祐申大尹姜文會李運行玄重祚
정조 15년
李敏采以戶曹言啓曰慶熙宮差備內及內各司奉審執頉處修改吉日令日官推擇則四月十六日辰時爲吉云以此日時擧行何如傳曰來月旬前爲之可也
정조 15년
李晩秀以禮曹言啓曰來四月初三日宗廟夏享大祭親行時省牲省器之節依例以親臨磨鍊擧行乎敢稟傳曰以親行磨鍊可也
정조 15년
李晩秀以禮曹言啓曰咸鏡監司李文源道內各陵殿春奉審啓本回啓判付內依回啓施行爲旀石物罅隙之塗灰處比年前奉審竝加一二分則霖節前從便修補爲可旣有先朝受敎中各陵莎草令陵官從便播種之定式則似此小小役處不必遲待來頭奉審禮堂之行義陵在本地方道伯親審從便修改之意分付日字及香祝自本曹擇吉趁期下送事判下矣義陵石物罅隙動退處修改吉日令日官推擇則來四月十六日辰時爲吉云以此日時擧行而先告事由祭同日曉頭設行所用雜物令各其逢授官磨鍊進排亦令道伯親審修改之意竝以分付何如傳曰允
정조 15년
李晩秀以禮曹言啓曰來四月初三日宗廟夏享大祭親行時同日永寧殿依例遣大臣行祭事知委何如傳曰允
정조 15년
閔台爀以都摠府言啓曰今此親臨宗廟夏享大祭誓戒時寶劍侍衛不可不備員而都摠管安春君申義淸副摠管蔡弘履呈辭在外都摠管安昌君燝副摠管安兼濟有頉副摠管李東泰未肅拜寶劍侍衛將不得備員合有變通之道令政院急速稟旨變通仍令該曹口傳差出以爲備員侍衛之地何如傳曰竝許遞今日政差出可也
정조 15년
有政吏批判書洪良浩參判閔鍾顯進參議未差右承旨李晩秀進以李洪載爲吏曹參議申禹相爲司諫李殷模爲執義朴瑞源吳泰賢爲掌令姜忱爲獻納沈奎魯爲正言鄭來百爲持平鄭東愼爲奉常判官吳載衡爲三水府使
정조 15년
兵批判書金文淳入直進參判未差參議李夔參知孟至大病承旨閔台爀進副護軍林道浩宋煥箕閔昌爀李永穆副司直尹羽烈宋俊載副司果李萬榮
정조 15년
兵批再政以鄭存中黃昇源洪明浩爲都摠管金魯永李東郁李鼎運爲副摠管副摠管黃昇源洪明浩單付
정조 15년
閔台爀以兵曹言啓曰來四月初二日大駕詣宗廟齋宿初三日夏享大祭親行時以何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰訓局步軍十哨馬軍三哨爲先後廂御營廳留陣禁軍二番隨駕可也
정조 15년
辛亥三月二十四日巳時上御誠正閣藥房入診左承旨禮房承旨左副承旨同爲入侍時藥房都提調洪樂性提調吳載純副提調洪文泳記事官李海隣洪樂游徐有聞檢校敎敎沈象奎行左承旨閔台爀右承旨李晩秀左副承旨李義弼假注書趙台榮醫官金光國李翊臣李敏德李敬培以次進伏訖樂性曰近日日氣調和聖體若何上曰一樣矣樂性曰王大妃殿氣候若何上曰一樣矣樂性曰惠慶宮氣候若何上曰一樣矣樂性曰元子宮氣候何如諸節益就岐嶷乎上曰連爲好過而近或出入庭中矣樂性曰麗日陽和時或出入外庭誠爲欣忭萬萬矣上曰向者以百歲老人使之進見則殆無生面之意事甚異幸矣樂性曰大凡幼兒見年老之人視若熟面則大好大好云今承下敎尤不勝萬萬欣幸矣樂性曰今見御醫無堂下可合之人以秦泳李惟綱使之差下似好矣上曰人固可合以草記稟定可也樂性曰內醫女設置之意所關不輕而近來訓課之規漸不如古全無一二人之能脈能鍼者極不成說此後使提調各別申飭勸課俾有成材實效之地何如上曰出擧條各別申飭可也出擧條樂性曰醫官今已待令使之診候何如上曰置之可也命藥房諸臣先退命書傳敎曰大享誓戒在近卿宰侍從罷削人員竝敍用仍令該曹口傳付軍職又命書傳敎曰誓戒侍臣當爲備員在外及未肅拜人員竝許遞今日政以在京無故人差出又命書傳敎曰政官牌招開政文泳曰同罪未敍人隨卽提稟事曾有定式矣前兵曹參議李蘷前大司諫尹㬦旣已蒙敍除職而前兵曹參判黃昇源前獻納李貞運前正言柳師模前掌令金孝眞張錫胤前持平沈奎魯俱是同罪人故敢此仰達矣上曰敍用可也出擧條命退諸臣以次退出
정조 15년
行都承旨洪文泳坐行左承旨閔台爀坐直右承旨李晩秀坐左副承旨李義弼坐直右副承旨李敏采坐同副承旨徐美修坐注書李海隣仕直一員未差假注書趙台榮仕事變假注書洪秀晩仕
정조 15년
閔台爀啓曰備邊司郞廳來言今日賓廳日次而以國忌齋戒相値不得來會云矣敢啓傳曰知道
정조 15년
閔台爀啓曰禁衛營將官來言今日本營軍兵日次私習云矣敢啓傳曰知道
정조 15년
閔台爀啓曰御營廳將官來言今日本廳軍兵日次私習云矣敢啓傳曰知道
정조 15년
傳于閔台爀曰左承旨馳詣明陵奉審摘奸以來
정조 15년
傳于閔台爀曰出宮門路以協陽門爲之
정조 15년
李義弼啓曰奉常正沈能翼旣入闕中兼帶中學敎授不爲肅謝直爲出去事甚未安推考警責何如傳曰允兼帶學敎授之不爲肅謝極爲未安卽爲牌招學製申飭設行
정조 15년
以中學敎授沈能翼牌不進罷職傳旨傳于李義弼曰只推更爲牌招
정조 15년
傳于李義弼曰左副承旨同副承旨入侍
정조 15년
吏曹口傳政事以鄭萬始爲奉常正
정조 15년
以承旨房望傳于洪文泳曰仍
정조 15년
李義弼以戶曹言啓曰文昭殿碑閣蠶壇碑閣追慕洞碑閣淨業院碑閣流霞亭依定式發遣本曹郞廳奉審則文昭殿碑閣雨漏一庫蠶壇碑閣雨漏三庫四面墻垣間間頹圮追慕洞碑閣雨漏一庫四面墻垣蓋瓦間間脫落淨業院碑閣前簷女防草一張脫落流霞亭雨漏五庫東北邊春舌女夫防草脫落蓋瓦間間脫落南邊龍頭一箇破傷萬懷堂雨漏一庫西邊柱一箇腐傷蓋瓦間間脫落千慕堂雨漏四庫椽木四箇腐傷中門下屯太腐傷蓋板三立破傷龍脂板一立腐傷方椽三箇腐傷北行閣椽木三箇腐傷四面墻垣蓋瓦間間脫落十間頹圮分付各該司使之卽速修改之意敢啓傳曰知道
정조 15년
李義弼以義禁府言啓曰黃海道遂安郡徒三年定配罪人許栮江原道旌善郡徒三年定配罪人梁德履放送事承傳啓下矣許栮梁德履卽爲放送事分付各該道臣之意敢啓傳曰知道
정조 15년
李敏采以漢城府言啓曰西部未婚未葬成冊依定日報來而以其戶數最多易致虛實相蒙之弊故申飭該部官屢加査櫛務歸十分稱當未婚之數凡十五人而士夫爲九人勸婚爲四十一處未葬爲六十四處而過葬擇日皆以三月內懸錄兩人則在於四月初五日之內故別單書入之意敢啓傳曰知道
정조 15년
閔台爀以兵曹言啓曰依下敎忠武公李舜臣直孫中可合收用人更問于御營大將李漢豐處則忠武公七代孫額外內禁衛閑良李得秀年四十居在牙山父學生漢賓祖學生鶴祥曾祖通德郞弘健內禁衛閑良李思秀年三十三居在牙山父學生漢源祖學生致祥曾祖通德郞弘茂此兩人爲人純實且習武藝八代孫內禁衛閑良李殷彬年二十六居在溫陽父慶尙道右兵使健秀身手精悍人亦通敏云而李思秀則今方受由下鄕故李得秀李殷彬竝卽招見則得秀身手凡百別無可取殷彬雖無表異可稱者而射藝聞能嫺習言貌亦頗精明可堪收用之意敢啓傳曰卿則出直諸人齊到後使之待令更稟
정조 15년
李敏采以賑恤廳言啓曰西部倉洞契居良人金必伊今月二十四日所居門前得五六朔許遺棄女兒欲爲養育以隣洞居良女金召史定爲乳母而貧不自食願爲受料告于本部自該部今二十五日牒呈依節目給料使之乳養之意敢啓傳曰知道
정조 15년
李敏采以宣惠廳言啓曰依下敎布十同輸送京畿監營之意敢啓傳曰知道
정조 15년
行判中樞府事李福源箚曰伏以臣卽見吏曹帖以臣塡差太廟夏享大祭亞獻官臣誠惶恐悶迫罔知所措臣之昏眊宿疾今已到極白晝大道尙患迷亂況於庭燎之下嚴䆳之地咫尺難辨將事何論重以挽近以來脚漸痿弱臂常戰掉涉階級輒扶將執匙箸或致失墜似此貌樣將何以追趨駿奔之列周旋顯相之職乎聖孝無疆親祼有命凡百有位莫不竦聳祗潔以承明誠使臣而苟有一半分自力之望則其何敢辭免而天之所廢末如之何撫躬悼歎生不如死如或强其不能終至顚跌則莫重盛禮虧損非細欲免於罪爲罪滋大玆敢不避僭猥冒控短籲欲乞聖明俯賜諒鑑亟命變通仍勘臣瀆擾之罪以重享事以肅朝綱不勝幸甚答曰省疏具悉卿懇不待卿言旣欲體諒令該曹付標施行卿須安心勿辭仍傳于李義弼曰此批答遣史官傳諭
정조 15년
吏曹參議李洪載疏曰伏以臣與本曹判書臣洪良浩有友壻應避之嫌臣之見職自在當遞之科伏乞聖明照例遞改不勝幸甚臣無任屛營祈懇之至答曰省疏具悉誓戒在夜爾其先班追後辭職
정조 15년
辛亥三月二十五日辰時上御重熙堂同副承旨入侍時同副承旨徐美修記事官李海隣記事官洪樂游徐有聞以次進伏訖上曰吏曹參議上疏入之出榻敎賤臣承命出持入上命書批答訖命讀公事書判付訖命退承史以次退出
정조 15년
行都承旨洪文泳坐行左承旨閔台爀坐右承旨李晩秀坐左副承旨李義弼坐右副承旨李敏采坐直同副承旨徐美修坐直注書李海隣仕直一員未差假注書趙台榮仕事變假注書洪秀晩仕
정조 15년
李晩秀啓曰明日經筵取稟傳曰停
정조 15년
洪文泳啓曰禁衛營將官來言今日本營軍兵日次私習云矣敢啓傳曰知道
정조 15년
洪文泳啓曰御營廳將官來言今日本廳軍兵日次私習云矣敢啓傳曰知道
정조 15년
洪文泳以吏曹言啓曰今此宗廟夏享大祭親臨誓戒時典祀官不可不備矣奉常正未差之代口傳備擬以入之意敢啓傳曰知道
정조 15년
閔台爀以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 15년
閔台爀以御營廳言啓曰本廳哨官柳光濂移差代加設哨官石漢英陞實之意敢啓傳曰知道
정조 15년
辛亥三月二十六日子時上詣仁政殿親臨受誓戒入侍時行都承旨洪文泳行左承旨閔台爀右承旨李晩秀左副承旨李義弼右副承旨李敏采同副承旨徐美修記事官李海隣假注書趙台榮記事官洪樂游徐有聞檢校直提學徐浩修檢校直閣鄭東浚尹行任直閣徐榮輔待敎沈象奎以次侍立上具遠遊冠絳紗袍乘輿出協陽門由仁政門詣仁政殿月臺降輿就板位南向立引禮唱在位百官行四拜禮百官行禮訖讀誓文吏曹判書洪良浩進讀誓文訖在位百官復行四拜禮訖通禮跪告禮畢仍請還內上乘輿出仁政門由肅章門入協陽門還內諸臣退出
정조 15년
行都承旨洪文泳坐行左承旨閔台爀坐右承旨李晩秀緣故出左副承旨李義弼坐右副承旨李敏采坐直同副承旨徐美修坐直注書李海隣仕直一員未差假注書趙台榮仕事變假注書洪秀晩仕
정조 15년
李晩秀啓曰來初一日輪對日次而宗廟夏享大祭齋戒相値頉稟之意敢啓傳曰知道
정조 15년
傳于閔台爀曰下直守令留待
정조 15년
傳于閔台爀曰下直守令入侍
정조 15년
李敏采以戶曹言啓曰慶熙宮差備內及內各司奉審執頉處修改擇日草記批旨內來月旬前爲之可也事命下矣更令日官推擇則來四月初八日卯時爲吉云以此日時擧行何如傳曰允
정조 15년
李敏采以戶曹言啓曰卽接廣興倉所報則判府事兪彦鎬自庚戌七月至三月合九朔祿俸終不領受來四月朔祿牌亦不出給云何以爲之敢啓傳曰令倉官更爲輸送
정조 15년
李晩秀以禮曹言啓曰唐城府夫人發靷定於今三月三十日云發靷時及同日安葬時中宮殿當有望哭之禮儀註直爲書入中宮殿之意敢啓傳曰知道
정조 15년
閔台爀以禁衛營言啓曰別軍職金爔口傳下敎內本營鄕軍前左中三哨軍病報甚多弘化門入直鄕軍以右後兩哨軍每三日六十名輪回入直事命下矣依下敎明日爲始弘化門入直鄕軍以右後兩哨軍中每三日六十名分排入直之意敢啓傳曰知道
정조 15년
李晩秀以內醫院都提調意啓曰內醫李惟鑑秦泳入屬旣久術業且精兼差御醫何如傳曰允
정조 15년
閔台爀以備邊司言啓曰舟橋司堂上有闕代兵曹判書金文淳差下使之察任何如傳曰允
정조 15년
敎嘉善大夫三道統制使兼慶尙右道水軍節度使李潤慶書王若曰壯鎻鑰於邊門予庸嘉乃移旌節於南閫汝其統之旣著當一面之譽爰畀兼兩使之任念我東方之保障最重南服之關防直壓重溟鯨波接雕題之域都通三路豹纛摠龍驤之師必先敹乃甲冑峙乃糇糧得江漢之坐鎭然後固我城地壯我樓櫓致蠻荊之來威第昇平餘數百年奈弊瘼難一二計水陸組練之間多廢閣寧忽備豫之謨軍民糶餉之半歸尾閭尤急釐革之道此實戎閫重任最難其人苟非將門良材曷膺是責惟卿廉介可尙忠勤自持箕裘之業相承一門中六世九統盤錯之器歷試卄載間三鉞七符當西路分憂之辰治規本自淸愼逮北關專制之日戎務多所繕修玆授卿以三道統制使兼慶尙右道水軍節度使卿其祗服寵命勉恢良策治臺隍而理舟楫嘗若對壘之時遠斥堠而練兵戎毋忘撤土之戒他餘臨機措劃惟在隨便弛張於戱金城出屯宜效營平之進奏銅柱立標奚讓伏波之壯猷故玆敎示想宜知悉通訓大夫行弘文館副修撰知製敎兼經筵檢討官春秋館記事官臣金熙采製進